На вышыні былі таксама музычныя выступленні канкурсантаў, іх нумары з тэатралізаванымі паказамі, прадстаўленні дызайнерскіх калекцый. Адметна, што на абласным этапе конкурсу была арганізавана яшчэ і выстава работ у выяўленчай і дэкаратыўна-прыкладной творчасці. Усе вырабы і разнастайнасць малюнкаў, прадстаўленыя там, адрозніваліся выдатным выканальніцкім узроўнем. Нядзіўна, што кампетэнтнае рэспубліканскае журы адзначыла добрую падрыхтоўку і значны творчы патэнцыял магілёўскіх канкурсантаў, многія з якіх у хуткім часе прымуць удзел у выніковым свяце дзіцячай творчасці, якое пройдзе ў сталіцы.